JohanHeinsen/ENO huggingface dataset:
Ribe Stifts Adresseaviser, 1840-07-07
Cancellieraaderne Gude, Hertz, Møller (til Østrupgaard, Brorsen (Borgerm.), Lautrup (Bogholder, Krüger (Kasserer), J Obdrup, H. Andersen (Contoirchef, Feilberg, (Contoirchef, og Andreas Møller (Contoirchef, Kammerraad Kornerup, Toldinspect. Lassen, Assessorerne v. Osten, Reiersen, Dreier og Tetens, Herredsfogderne Wiborg og With, Overanditeur Arboe, Kammerraad Revisor Poulsen, Landvæsenscommissairerne P. L. Birch, Esmann og Granjegn, samt Secretair ved Veicontoiret P. S. Neergaard. Til Justitsraader. Cancellieraad Theil, Kammerraad Gottieb og Landvæsenscommissair Brasch. Til virkelige Cancellieraader, Cancellisecretair Kinch og Heise, Regjeringssecretair C. B. Petersen, Herredsfogderne J. P. Münster, Brasen, Qvistgaard og Blume, Byefogderne Jansen, Schwensen og Lynge, Contoirchef Aagaard, Revis. Holm, Byskriver Ost, Proc. Møller i Viborg, Branddirecteur Videbach, Komd. Andrup i Lemvig og Distr.-Chir. Mürer. Til Cancellieraader, Byfogderne Nellemann og Baadsgaard, Secretair Kosød, Districhtschir. Ornstrup, Contoirchef R. Schmidt (ved Fattigvæsenet), Bogholder Hoffgaard, Raadmand Funder, Hospitalsforstander P. Jacobsen og Procurator Anchersen i Veile. Til Consistorialraader, Sognepræsterne Qvistgaard til Aagerup og L. M. Lund til Nørre Vedby. Til Politisecretair. Fuldmægtig M. Lund. Fremdeles har følgende Rangforhøielse fundet Sted. Regimentschirug Prof. L. Jacobsen har faaet Rang med Nr. 11 4de Klasse og Sognepræst ved Herlufsholm M. H. Petersen med Nr. 13 i 6te Klasse. (Berl. T.)
Ribe Stifts Adresseaviser, 1840-07-07
Den 28de Juni ere udnævnte til virkelige Kammerassessorer: Told- og Consumtions=Kasserer C. F. Ehmhuus i Kolding, Told- og Consumtions=Jnspecteur H. H. Kühl i Stege, Havnecontrolleur L. Muus i Kbhv., Told- og Consumtions=Kasserer J. H. Rathsach i Middelfart og Told- og Consumtions=Kasserer J. P. Voigt i Rudkjøbing. Til virkelige Kammerraader: Kammerassessor, Told- og Konsumtions=Jnspecteur Fog i Randers, Kammerassessor og Havnecontrolleur Kjerulff i Kbhvn., Agent Told- og Consumtions=Jnspecteur Schierbeck i Nyekjøbing paa Falster og Toldkasserer paa Bornholm H. F. Heggelund. Til Agenter, Kgl. svensk Viceconsul, Komd. Grønvold i Præstøe, Senator Paap i Rendsborg, Kbd. H. W. Lange i Altona og polytechnisk Candidat og Tøifabrikant D. A. Renck i Neumünster. Elbtoldskriver i Lauenborg, W. Bagger er forundt Prædicat af Toldforvalter. (Berl. T.)
Ribe Stifts Adresseaviser, 1840-07-07
Ribe. Døbt i Cathrine Kirke d. 8de Juni Skrædder, Bahms Enkes Søn, Niels Turen Dynveber, Fadd. Regitza Sidelmann, Pigen A. K. Tromborg, Skræddermester C. Ulf og Skræddersvend J. Jensen. Den 14de Farver Utzons Søn, Henning Peter Utzon, Fadd. Mad. Mathiesen fra Rødding, Jomfru S. Jørgensen, Gjestgiver Følsch og Contoirist H. F. Mathiesen. Den 21de Naalemager Brorsens Datter Ane Kirstine Brorsen. Fadd. Vertshuusholder Jens Terkelsens Hustru, Pigen V. Behrens, Dagl. L. Sørensen og Skomagermester P. Klinting. Begravet paa Cathrine Kirkegaard d. 11te Juni, Almisselem Ane Marie Hansdatter 71 Aar gl.
Ribe Stifts Adresseaviser, 1840-07-07
Bekjendtgjørelser. Afskrift,
Ribe Stifts Adresseaviser, 1840-07-07
af den, ved Kjøge Bytingsret, i Sagen, Kjøbmand og Borgerrepræsentant B. Bøgild af bemeldte Bye contra Gjæstgiver S. C. Bøysen sammesteds, betræffende trykte Jnjurier, under 15de Juni 1810, afsagte Doms Conclusion. Thi kjendes for Ret.
Ribe Stifts Adresseaviser, 1840-07-07
Jndstævnte, Brændeviinsbrænder og Gjæstgiveriforpagter Bøysen, bør, for de paaankede af ham mod Citanten, Kjøbmand og Borgerrepræsentant Bøgild, i Bladet "Sjællandsposten Nr. 10 for 1840 brugte ugrundede og fornærmelige Udladelser, bøde Halvtredsindstyve Rigsbankdaler Sølv til Kjøge Kjøbstads Fattigkasse og være Censur undergiven i Eet Aar, saa bør Jndstædte og til Citanten betale dette Søgsmaals Omkostninger med Tredsindstyve Rigsbankdaler Sølv. Det Jdømte at udredes inden 15 Dage efter denne Doms lovlige Forkyndelse under Adfærd efter Loven.
Ribe Stifts Adresseaviser, 1840-07-07
Afskrivtens Rigtighed bekræfter B. S. Brorsen.
Ribe Stifts Adresseaviser, 1840-07-07
Løverdagen den 11 dennes om Formiddag Kl. 10, bliver paa Den Mandøe, efter Vedkommendes Begjæring, afholdt Auction over Skibskroget af det der indstrandede hannoveranske Cufskib "Marianna med tvende Master m.v. Conditionerne erfares paa Auctionsstedet. - Lysthavende indbydes. Høyer. Ribe den 2 Juli 1840.
Ribe Stifts Adresseaviser, 1840-07-07
Til 1ste Novbr. er en god Condition ledig, hos et Par eenlige Folk for en Eenepige, som foruden for en blid moralsk Characteer og godt Helbred kan fremvise paalideligt Skudsmaal for at kunne lave daglig Mad paa egen Haand, forestaae Vadsk, Strygning, Reengjøring og, om muligt sye godt. Det nærmere erfares paa Adressecontoiret.
Ribe Stifts Adresseaviser, 1840-07-07
Formedelst Bortstytning agter Eieren at sælge Gaarden Nr. 160 i Ribe Byes Sønderportsgade. Den har en saavel til Handel som Brænderi eller anden Bedrift fordeelagtig Beliggenhed og er bestaaende af 7 Fag 2 Etage og 3 Fag 1 Etage Ege-Bindingsværk, samt 6 Fag nyt, grundmuret Staldhuus. Til Stedet hører en god Hauge og en rummelig Gaardsplads med Brønd, endvidere en udmærket god og nærbeliggende Mærskkenne samt en Ager paa gamle Hede. Omtrent 600 Rbd. r. S. af Stiftets offentlige Midler, som hæfter paa Eiendommen, kan fremdeles blive indestaaende. Reflecterende ville behage at henvend sig til Amtsfuldmægtig, Cand. Jur. Thorup i Ribe. De Uvedkommende, som herefter maatte antræffes at bruge den løvstrige Jagt over Lustrup Byes Enge, langs med Nebsaae samt at skyde fra Agen mod Landet, ville blive anholdte og paa det Alvorligste blive afstraffede efter Anordningerne. Lustrup den 28de Juni 1840. Paa egne og øvrige Lodseieres Vegne. Anders Hansen.
Ribe Stifts Adresseaviser, 1840-07-07
Efter paa Skifte tagen Bestemmelse, bliver den Boet efter Søren Sørensen og efterlevende Enke, tilhørende Gaard, Wester-Troelstrup kaldet i Aulum Sogn, af Hartkorn 6 Tdr. 1 Skp. 2 Fr. 2 Alb., med Tiender, stillet til Bortsalg ved 3de Auctioner: 1ste Gang Fredagen d. 10de Juli førstk. 2den Gang Fredagen d. 17de f. M. og 3die Gang Fredagen d. 24de f. M. hver Dags Formiddag Kl. 10. De 2 første Auctioner afholdes her paa Contoiret, men 3die Auction paa Gaarden som skal sælges. Bygningerne ere gode for en Famile af Bondestanden. Jorderne, (hvoriblandt circa 200 Tdr. Land Hede og Mose, og Enge som meget kunne forbedres) ere betydelige, og høre til Egnens gode. Mergel haves i Overflødighed. - Besætningen har hidtil været 3 a 4 Hæste, 3 a 4 Trækstude, 20 Køer og andet Hornqvæg, 40 Faar. Ved Opdyrkning og Forbedring af Ager og Eng vil Kreaturholdet kunde bringes til det dobbelte. - Efter endt sidste Auction bortsælges samme Dag Boets Løsøre, bestaaende af Kreature, Avlsredskaber, Lysthavende indbydes. Jnd- og Udboe. Hammerum Herreds Contoir, Herninglund, 25. Juni Landt.
Ribe Stifts Adresseaviser, 1840-07-07
Ved Proclama af Dags Dato, som vil blive læst i den Kongelige Landsoverret i Viborg og ved dette Herreds Ret, ere Creditorerne i Boet efter afdøde Gaardmand Søren Sørensen af Wester-Troelstrup i Aulum Sogn og efterlevende Enke Ane Lanstdatter, indkaldte med 12 Ugers Varsel, til at anmelde og beviisliggjøre deres Fordringer for undertegnede Skifteforvalter; hvilket herved endvidere bekjendtgjøres. Hammerum Herreds Contoir, Herninglund, 25. Juni Landt.
Ribe Stifts Adresseaviser, 1840-07-07
Undertegnede agter under Haanden at bortsælge sin i enh. Ottings Kongelig Fæstegaard i Kamptrup, Hygum Sogn, under Haderslev Amt, hvortil kan faaes 5 a 6 Tdr. Rug, I enh. Td. Byg, 4 Tdr. Havre, og 4 Tdr. Boghvede aarlig, og som afgiver Græsning og Foder til 2 Heste, 6 Køer og nogle Unghøveder samt 10 Faar. Mosejord haves i Overflødighed, og Gaardens Jorder kunne meget forbedres, da der er meget Land uopdyrket og Mergel nok forhaanden. Lysthavende ville behageligen henvende sig til Eieren Anders Hansen.
Ribe Stifts Adresseaviser, 1840-07-07
Det bekjendtgjøres herved, at Jngen maa samle eller skjære Grene og Græs, eller afplukke Blomster i Plantagerne her ved Byen, ligesaalidet som skjære Navne ud i Træerne, ligesom det ogsaa paalægges Enhver at holde sig i Gangene for ikke at beskadige de unge Plantninger imellem Træerne.
Ribe Stifts Adresseaviser, 1840-07-07
Den eller De, som antræffes eller overbevises at have gjort sig skyldige i foranførte Forhold eller anden Uorden, hvorved Plantagerne beskadiges ville blive anmældte for Politiet og dragne til Ansvar.
Ribe Stifts Adresseaviser, 1840-07-07
Damp-Chocolade, udarbeidet til den fuldkomneste Fiinhed i den Deichmannske Handels Chocolade Fabrik ved Kjöbenhavn, erholdes til Fabrikpriserne, 2 Mk. 4 Sk. a 8 Mk. pr. Pd., hos Hr. L. Frandsen i Ribe. C. F. Müller i Colding. Edv. Hoffmann i Varde. P. F. Nyeboe i Ringkjøbing.
Ribe Stifts Adresseaviser, 1840-07-07
Ligesom Fabricatet med fuld Föie kan anbefales, som fortrinligt, saaledes er der ogsaa sörget for smagfuld Udstyring.
Ribe Stifts Adresseaviser, 1840-07-07
400 Rbd. r. S. Umyndiges Midler under Stamhuset Nørholms Overformynderie, kan strax erholdes til Laans mod lovbefalet Sikkerhed.
Ribe Stifts Adresseaviser, 1840-07-07
Et ungt Menneske af god Opdragelse, som har Lyst til at lære Handelen, kan strax blive antagen. Adressekontoiret anviser.
Ribe Stifts Adresseaviser, 1840-07-10
allernaadigst Kongelig legeret. privitil Avis, Adresse overalt i de danske Stater. som forsendes med Brevposten Fredagen den No. 56. 10de Juli. Redigeres af C. Hyphoff. Udgives af Chr. sal. Hophoff.
Ribe Stifts Adresseaviser, 1840-07-10
Udenlandske Efterretninger. Ægypten og Tyrkiet. Mehemed har ved Efterretningen om sin gamle Fiende Chosrews Afsættelse ladet den franske Consul, Cochelet, kalde til sig og erklæret, at han ansaae dette Sultanens Skridt for en Gunstbeviisning mod sig, og derfor følte han sig nu forpligtet til at vise sin Erkjendtlighed, hvorfor han erklærede sig villig til, at tilbagesende den tyrkiske Flaade, og at afstaae Candia, de hellige Stæder og nogle andre omtvistede Distrikter, imod at Sultanen forlener ham med arveligt Herredømme over Ægypten og Syrien. Paa denne Maade meente han at den saa længe forønskede Fred bedst kunde opnaaes. Chosrev skal, da man overbragte ham Budskabet om hans Afsættelse, have teet sig som en Rasende og udbrudt i Trusler og Forbandelser, der foranledigede Sultanen til ei alene at fratage ham den ham bestemte Gehalt, men endog at forvise ham til Brussa i Lilleasin.
Ribe Stifts Adresseaviser, 1840-07-10
Frankerig. Man kan ikke gjøre sig noget Begreb, hedder det fra Paris, om den elendige Tilstand, hvori de ulykkelige carlistiske Flygtninge befandt sig ved deres Ankomst paa fransk Gebet.
Ribe Stifts Adresseaviser, 1840-07-10
Antallet af de sidst Ankomne er 1304, horiblandt 176 Officerer og 7 Koner med Børn; om selve Anføreren, Balmaseda, meldes Jntet. Udsigterne for Carlisterne blive saaledes Dag for Dag slettere, og man vil forhaabentligen snart kunne lade Teppet falde for disse Rædselscener. Flere franske Regimenter ere blevne beordrede til Pyrenæerne; Cabreras og hans Troppers Nærmelse og den stærke Sandsynlighed for, at han, saaledes som han nu forfølges, snart vil blive nødt til at kaste sig i Armene paa Frankerig, har vel fremkaldt denne Forholdsregel. - Beroligende Efterretninger har man igjen faaet fra Valee, idet det er lykkedes ham at proviantere Medegh og Miliana paa fulde 4 Maaneder. Til Marschalens Efterfølger er, efter forgiæves Underhandlig med Marschal Molitor, udseet General Bugeand; stor Tillid til Vale har man ei længere, hvilket synes at fremlyse deraf, at der er tilsendt ham en formelig befaling til for Øjeblikket aldeles Jntet at foretage sig, men at lade Tropperne hvile. Ministeriet har besluttet, især efter de Raad, som General Lamoricierehar givet det, at lade den frugtbare Slette Metidjad omgive med Grave og Volde som det sikkreste Middel til i Tiden at holde Fjenden borte. Kolonisterne skulde etableres der og dem tilstaaes Eiendomme paa den betingelse, at de tillige skulle organisere sig til Selvforsvar. Kolonisationen vilde saaledes frembyde en betydelig Hjælpekilde for den militære Styrke. - Admiral Baudin skal med det første afgaae til Buenos Ayres for paa ny, om muligt i Mindelighed, at jevne Stridighederne.
Ribe Stifts Adresseaviser, 1840-07-10
Spanien. Cabrera har aldeles rømmet Staden Berga og ladet Skytset opplante paa de den omgivende Bjerge, formodentlig for, naar Fjenden nærmer sig, at skyde Byen i Brand. Espartero meente man var ved Dronningens Reise til Catalonien, nødt til at standse med sine Operationer, men at han nu, da de høie Personer i god Behold havde naaet Lerida, vilde des kraftigere agere mod Fienden, hvis Antal dagligen formindskedes ved de mange Flygtninge, som, maaskee i Forudfølelsen af en nær forestaaende Krisis, itide søge over paa fransk Grund.
Ribe Stifts Adresseaviser, 1840-07-10
Rusland. At Keiseren nys har tilstaaet fri Jndførsel af Korn i de østersøiske Havne har ikke været uden Grund. J Leipz. allg. Z. hedder det nemlig i en Skrivelse fra Moskau. i de indre Provindser er der stor Kornmangel; den sidste Høst faldt ikke ud efter Ønske. Bønderne forlange allerede Korn af sine Herskaber, som selv ikke ere forsynede med det Nødvendige. Kornet er dyrere i Moskau end i Petersborg og Riga, man frygter en Hungersnød og dens rædsomme Følger, overalt raaber man paa en fri Jndførsel." Staden Vilna er nu ganske udslettet af Universitetsstædernes Række, idet ogsaa det medicinske Fakultet skal forlægges til Kiew.
Ribe Stifts Adresseaviser, 1840-07-10
England. Chineserne ere stadigen sysselsatte med Anstalter til at ødelægge den engelske Flaade, til hvilket Øjemed de nu bygge Brandere. Jmidlertid har Lin frigivet Handelen med Macao under de tidligere givne Vilkaar. - Keiserinde i China er død og Hovedstaden siges at være i en foruroligende Tilstand.
Ribe Stifts Adresseaviser, 1840-07-10
Blandinger. Man fortæller i Paris om Paganini, at han paa sin Dødsseng har forlangt at faa den Violin, hvormed han har vundet sin Berømmelse med sin Kiste. "Min Violin vil jeg have med – skal det hedde i hans Testament - for at spille en Arie for Satan og hans Yngel, dersom det skulde falde dem ind at lade mig stege". Hans øvrige otte udmærkede Violiner har han testamenteret til Enropas berømteste Violinspillere: Beriot, Ernst, Lipinsky, Mayseder, Molique, Ole Bul, Spohr og Vieuxtemps. Endvidere har Paganini ogsaa udsat en Sum, for hvilken Kapuzinerne skulle læse Messer for hans Sjæll. Sine to Søstre har han skjænket Legater paa 60,000 til 75,000 Fr.; Andre have erholdt Livrenter paa 1200 Fr. osv. Den hele øvrige Formue, imellem 3 og 4 Mill. Fr., tilfalder hans Søn, under den betingelse, at han gjør det af Paganini for halvanden Mill. Fr. kjøbte Gods Gajona, ved Genua, til et Majorat. Det unge Menneskes Formynder er Marquien af Tallota. - J Amsterdam døde nylig en Sjouer, der sit hele Liv igjennem havde tigget; men som nu ved sin Død efterlod sine 10 Børn 1 Mill. Gylden.
Ribe Stifts Adresseaviser, 1840-07-10
Jndenlandske Efterretninger. H. M. Kongens Reise er bestemt saaledes: D. 13. Juli over Roeskilde, Ringsted til Sørøe, den 14de over Slagelse, Korsøer, Nyborg til Odense, d. 17, over Middelfart, Fredericia til Veile; d. 18, til Horsens; d. 20. til Aarhuus; d. 22 til Randers; d. 23 til Viborg; d. 24de til Lemvig; d. 25de til Viborg; d. 27de til Silkeborg; d. 29. til Veile; d. 30te over Colding til Christiansfeldt; d. 31te over Hadersleben til Apenrade; den 1ste August til Augustenborg. (Berl. T.) Universitetsfesten i Anledning af Deres Majestæters Kroning høitideligholdtes d. 6te dennes Kl. 12 i Universitetets Solennitetssal. Jndbydelsesskriftet til Festen er forfattet af Prof. Dr. Madvig og indeholder "Blik paa Oldtidens Statsforfatninger med Hensyn til Udviklingen af Monarchiet og en omfattende Statsorganisme." En Cantate af Etatsraad O. Bang og Prof. Weyse, blev udført af Studenter og Medlemmer af det Kgl. Capel. Talen, holdtes paa Dansk af Rector magnifiicus, hvorpaa de forskjellige Faculteters Decaner med latinske Taler bekjendt gjorde de Promotioner, der i denne festlige Anledning finde Sted ved Universitetet. Efter at Promotionerne vare tilendebragte takkede Pastor nu Dr. theol. Gad paa de Promoveredes Vegne. Hs. Majest. Kongen var tilstede. (Berl. T.)
Ribe Stifts Adresseaviser, 1840-07-10
Formanden for Studentersamfundets Repræsentantskab har i dettes Navn anholdt Cancelliet om, at samme vil paalægge Kjøbenhavns Politidirecteur at undlade at lægge Samfundets Sammenkomster og øvrige Virksomhed nogen. somhelst Hindring i Veien eller ogsaa tilstæde, at Politi directeurens Adfærd imod Samfundet underkastes Domstolenes Prøvelse. (B. T.)
Ribe Stifts Adresseaviser, 1840-07-10
Under 23. Juni er Komd. H. Steins Valg til Raadmand i Tøndern allernaadigst blevet bekræftet. D. 6te Juli er Commandeur C. Wulff, Rd. af D. og Dom., tillagt Commandeurkapitains Characteer. (S. B.)
Ribe Stifts Adresseaviser, 1840-07-10
Fædrelandet har søgt at forklare Holmens Folks Enthusiasme deraf, at de nylig havde faaet udbetalt de saakaldte Kronningspenge; men imellem dem selv hed det, at der ved saamange Leiligheder i den senere Tid var sagt, at det var dem, der vare urolige og misfornøiede, og at de altid vare paafærde med Optøier, de vilde derfor nu gribe Leiligheden til at vise Kongen, at de vare ham hengivne. At de ikke handlede efter deres Foresattes Tilskyndelse, sees bedst deraf, at den 1ste Division ikke vidste af hvad den 2den havde for, og af den Grund først kom med om Aftenen, hvorover de ogsaa lydeligt yttrede deres Fortrydelse, imod de Andre. (Aar. A.)
Ribe Stifts Adresseaviser, 1840-07-10
En Adresse er i Kbhvn, henlagt i de fornemste Boglader, paa Børsen, i Athenæum, Læseforeningen og flere Steder, hvilken ønskes undertegnet af dem, som deele Borgerrepræsentanternes Anskuelse i deres bekjendte Adresse til Kongen. Den skal ifølge Kjøbenhavnsposten" have erholdt en stor Deel Underskrifter.
Ribe Stifts Adresseaviser, 1840-07-10
Cand. jur. H. Troiel opfordrer i "Dagen" de af Kjøbenhavns gode Borgere, der deele hans Anskuelser, til at nedlægge en formelig Protest mod den af Borgerrepræsentanterne indgivne Adresse til Hs. Majestæt. Professor i den orientalske Philologi ved Universitetet i Kjøbenhavn, Johansen, er ved Døden afgaaet.
Ribe Stifts Adresseaviser, 1840-07-10
Den til Hs. M. Kongen i Anledning af Kronningen idleverede Adresse, som var indlagt til Undertegning i den Gyldendalske Boghandel, er underskrevet af 28 geistlige Embedsmænd, 284 cicile Embedsmænd, 18 Lærere ved Universitetet og de lærde Skoler, 14 Høiesteretsadvocater og andre Sagførere, 9 Officerer ved Søetaten, 22 Officerer ved Landetaten, 21 Grosserere, 148 Detailhandlere, 282 Kunstnere, Fabrikeurer og Haandværkere, 99 andre næringsdrivende Borgere 6 Landeiendomsbesiddere 42 Pensionister, 45 Candidater, 29 Studerende og 98 Andre, hvis Stilling ikke er offentlig. (B. T.)
Ribe Stifts Adresseaviser, 1840-07-10
Den nylig afdøde Baron Moltke=Rosenkrantz blev 1786, født paa en Gaard ved Aalborg. Hans Fader var den i sin Tid commanderende General i Nørre Jylland Adam L. Moltke, og hans Moder en Søster til OverhofmarschalHauch. Faderen bestemte ham til Søvæsenet, og 9 Aar, gl. blev han sendt med et norsk Saltskib, som gik til den portugisiske Kyst. Nogle Aar efter foer han til China, og blev ved i denne Carriere indtil 1807. Han var paa disse Reiser avanceret til 1ste Assistent og havde Haab om, ved næste Reise at blive Compagniets Factor i Canton. Ved Krigens Udbrud befandt han sig i Kbhvn, og lod sig midlertidig ansætte ved Landeværnet, og under Bombardementet var han Adjutant hos Gen. Walterstorff. 1807 blev han ansat i Livregm. Ryttere og 1810 som opvarteende Kammerjunker hos Dronningen, i hvis umiddelbare Tieneste han nu forblev indtil sin Død. 1813 ægtede han Enkegrevinde Fedder f. Gleerup og blev derved Eier af Hovedgaarden Baggesvogn. Ved sit andet Giftermaal, med hans nu efterladte Enke. Enkebaronesse Reedtz Thott Rosenkrantz, blev han optagen i den friherrelige Stand og antog Navnet Rosenkrantz. Ved sin Død var han Hochefhos Hs. M. Enkedronningen, Emd. af D. og D. M. Alle, som kjendte den Afdøde, rose ham for hans strænge Redelighed, store Arbeidslyst og ubegrændsede Hengivenhed for den ædle Dronning, der ogsaa indtil hans sidste Øieblik skjænkede ham uskatteerlige Beviser paa sin Naade. Alle hans Venner sande, at der paa ham selv kan anvendes, hvad han saa ofte sagde om sin først afdøde Hustru"Meer ædelt slog ei noget Hjerte!" (Aarh. Av.)
Ribe Stifts Adresseaviser, 1840-07-10
Antallet af de skandinaviske Naturforskere og Læger, som i denne Tid deeltage i Sammenkomsterne i Kbhvn., udgjør omtrent 250, hvoriblandt Hr. Prof. Saxtorph fra Odense og Hr. Proprietair Hofman (Bang) fra Hofmansgave, der er valgt til Secretair i den geognostiske Section. H. M. Kongen havde inviteret de fremmede, de udenbyes, og saavidt Pladsen tillader det ogsaa de kjøbenhavnske Naturforskere til i Søndags at gjøre en Lysttour med det kgl. Dampskib Kiel, til Bellevne, hvorfra de vilde begive sig til et paa Exemitagen arrangeret Festmaaltid.
Ribe Stifts Adresseaviser, 1840-07-10
Hs. Excell. Minister v. Stemann har i denne Tiid liidt af Podagra og desaarsag heller ikke kunnet bivaane Kroningen. (Aalb. Av.)
Ribe Stifts Adresseaviser, 1840-07-10
Den til Minde om Deres Majestæters Kronning prægede, vellykkede Medaille er udført af Medailleur Christensen.
Ribe Stifts Adresseaviser, 1840-07-10
Paa Aversen sees Kongens og Dronningens Brystbilleder, med Omskrift: "Christian vil, Caroline Amalia af Guds Naade Konge og Dronning til Danmark, paa Reversen ere Kronen, Scepteret og Sværdet anbragte i en Krands af Olieblade, med Omskrift: "Gud og Fædrelandet, og i Exerguen læses: "Salvede XXVIII Juni DCCEXI. (B. T.)
Ribe Stifts Adresseaviser, 1840-07-10
Den fordeelagtigt bekjendte Graveur Winther har nu atter fuldent to Portraiter i Elfenbeen, nemlig af vor nu regjerende Konge og Dronning; man kan ogsaa heraf vente at see Gibsaftryk.
Ribe Stifts Adresseaviser, 1840-07-10
Den af Kunsten i det Hele og af Billedhuggerkunsten i Særdeleshed saa høit fortjente, den af Alle, der kom i Berørelse med ham, saa elskede og agtede Professor Freund er død Tirsdagen den 30te Junii. (B. T.)
Ribe Stifts Adresseaviser, 1840-07-10
Jfølge Meddelelse fra en dansk Læge, som i Forening med Jfr. Grahns egentlige Læger, dHrr. St. Yves og Sanson, behandler hendes Sygdom, erfarer man, at denne først begyndte med Smerter i Foden og senere i Knæet; men ved Uforsigtighed og en forqvaklende Behandlingsmaade af de først tilkaldte Læger forværredes Sygdommen betydeligt. For Øieblikket befinder Kunstnerinden sig meget bedre og man haaber, ved en omhyggelig fortsat Behandling at bringe det saavidt, at hun endnu i Sommer vil kunne gjøre en Reise til et eller andet styrkende Bad, f. Ex. Plombieres. (Pris.)¬
Ribe Stifts Adresseaviser, 1840-07-10
Hr. Dr. Philos. Adjunct Paludan=Müller har i en Skrivelse til Red. af Hempels Avis gjort dem af hans Landsmænd, der lide af Tunghørighed, opmærksomme paa en Læge i Kjøbenhavn, der specielt har lagt sig efter denne Sygdoms Behandling, nemlig Hr. Regimentschirurg A.B. Schytz.
Ribe Stifts Adresseaviser, 1840-07-10
Fra Faaborg efterlyses den farlige Forbryder Christopher Nielsen, som for mangfoldige Jndbruds= og andre Tyverier er dømt til Rasphuusarbeide paa Livstid. Natten for d. 30te Juni overbrød han den Lænke, hvormed han var heftet til en Pæl i Arresten, og fandt Leilighed til at bryde ud, beholdende det ene Stykke af Lænken om den høire Haand.